Jessica Simpson (39) on üks sotsiaalmeedia populaarseimatest kuulsatest emmedest. Staar jagab oma 4,9 miljoni Instagrami jälgijaga tihti imelisi fotosid peres kasvavast kolmest lapsest. Ühel viimasel jagatud fotol näevad Simpson ja tema pisitütar Birdie Mae välja nagu kaksikud.
Celebrity Insider vahendas, et väike Birdie on pärinud oma ema kuulsad põselohud. Fotot on sotsiaalmeedias loendamatuid kordi jagatud!
Jessica nimetas Birdiet põselohuga teisikuks ja tema järgijad olid nõus. Nii Jessica kui ka Birdie kandsid prinditud mustriga dressipluuse, mis muutis mõlemad veelgi sarnasemaks. Tähelepanuväärne on ka Jessica ja Birdie silmavärv. Jessical on pruunid silmad ja Birdiel helesinised. Birdie on alles väike, nii et on võimalus, et ka tema silmade värv muutub tumedamaks.